27.6.2023
RO
Jurnalul Oficial al Uniunii Europene
C 224/3
e) Renfe se angajează la o rată maximă de eroare (6) de 14,23 %.
Această valoare maximă ar urma să fie revizuită periodic și ar putea fi modificată de Comisie ca răspuns la o solicitare din partea Renfe.
În cazul nerespectării ratei maxime de eroare, Renfe se angajează să depună eforturile necesare pentru a analiza cauzele situației respective și a pune în aplicare măsurile tehnice necesare pentru soluționarea acestora cât mai curând posibil.
f) Renfe se angajează să numească un mandatar însărcinat cu monitorizarea care va monitoriza și va raporta Comisiei cu privire la punerea în aplicare a angajamentelor pentru o perioadă de zece ani.
g) Renfe se angajează să nu eludeze sau să încerce în vreun fel să eludeze angajamentele, direct sau indirect, prin nicio acțiune sau omisiune.
h) Angajamentele rămân în vigoare pe o perioadă nedeterminată, începând cu data intrării lor în vigoare.
(8)
Varianta integrală a angajamentelor este publicată în limba engleză pe site-ul Direcției Generale Concurență, la adresa: https://ec.europa.eu/competition-policy/index_en
4.
Invitație de a prezenta observații
(9)
Sub rezerva efectuării unui test de piață, Comisia Europeană intenționează să adopte o decizie în temeiul articolului 9 alineatul (1) din Regulamentul (CE) nr.
1/2003 prin care să declare obligatorii angajamentele prezentate succint în cele de mai sus și publicate pe site-ul web al Direcției Generale Concurență.
(10) În conformitate cu articolul 27 alineatul (4) din Regulamentul (CE) nr.
1/2003, Comisia invită părțile terțe interesate să îi prezinte observații cu privire la angajamentele propuse.
Observațiile trebuie primite de către Comisie în termen de cel mult șase săptămâni de la data publicării prezentei.
De asemenea, părțile terțe interesate sunt invitate să prezinte o versiune neconfidențială a observațiilor lor din care informațiile considerate a fi secrete de afaceri sau în alt mod confidențiale să fie eliminate și înlocuite, conform cerințelor, cu un rezumat neconfidențial sau cu mențiunea „secrete de afaceri” sau „confidențial”.
(11) Răspunsurile și observațiile ar trebui, de preferință, să fie motivate și să prezinte faptele relevante.
În cazul în care identificați o problemă privind orice aspect al angajamentelor propuse, Comisia vă invită să sugerați și o posibilă soluție.
(12) Observațiile pot fi trimise Comisiei, cu numărul de referință AT.40735 Online rail ticket distribution in Spain, prin e-mail (COMP-GREFFE-ANTITRUST@ec.europa.eu) sau prin poștă, la următoarea adresă: European Commission Directorate-General for Competition Antitrust Registry 1049 Bruxelles/Brussel BELGIQUE/BELGIË
(6) Rata de eroare este raportul dintre numărul de cereri de rezervare nereușite și numărul total de cereri de rezervare adresate sistemului de vânzare de bilete al Renfe într-o anumită perioadă de timp.